[{"text_idx": "#000003", "text": "Archif Cymdeithas y Crochenwyr Crefft"}, {"text_idx": "#000006", "text": "ExhibitionsGweithgareddau a DigwyddiadauInternational Ceramics Festival"}, {"text_idx": "#000009", "text": "Gwybodaeth i Ysgolion a Cholegau"}, {"text_idx": "#000010", "text": "Ar y cyd a\u0302 Rhaglen Addysg Canolfan y Celfyddydau gallwn gynnal gweithdai gydag ysgolion cynradd neu uwchradd lleol. Gall y disgyblion dreulio\u2019r dydd yng Nghanolfan y Celfyddydau, mewn un sesiwn gyda sef swyddog addysg ddwyieithog yn yr Oriel Serameg, a\u2019r sesiwn arall yn y stiwdio gyda thiwtor cerameg. Mae\u2019r sesiynau\u2019n para tua 2 awr yr un."}, {"text_idx": "#000011", "text": "Yn gyffredinol, caiff thema\u0302u\u2019r gweithdai eu seilio ar yr arddangosfa dros-dro gyfredol yn yr Oriel, er y gellir eu teilwra i ofynion y Cwricwlwm Cenedlaethol neu weithgareddau eraill yr ysgolion. Yn yr oriel, bydd y plant yn dysgu am y casgliad, yn gwneud darluniau, yn cwblhau taflenni gwaith, a gwylio ffilmiau."}, {"text_idx": "#000012", "text": "Yn y stiwdio grochenwaith, mae\u2019r plant yn cael profiad ymarferol o weithio gyda chlai a gwneud darn celf i\u2019w gadw. Maent yn darganfod nodweddion clai fel deunydd modelu ac fel arwyneb i\u2019w addurno, yn ogystal a\u0302 dysgu am y prosesau sy\u2019n rhan o\u2019r broses, o roi ffurf i glai gwlyb tan y cynhyrchir darn cerameg wedi\u2019i danio."}, {"text_idx": "#000013", "text": "Mae\u2019r ffaith bod plant yn gallu mynd i\u2019r oriel a chynhyrchu darn celf yn yr un amgylchedd ar yr un dydd yn brofiad addysgol gwerthfawr iawn."}, {"text_idx": "#000014", "text": "Ymweliadau gan Ysgolion a Grwpiau"}, {"text_idx": "#000015", "text": "Rydym yn croesawu ymweliadau gan ysgolion, colegau, grwpiau celf, grwpiau cymunedol, a sefydliadau eraill lle gallwn roi sgyrsiau am y casgliad a\u2019r arddangosfeydd cyfredol yn yr Oriel Gerameg. Os hoffech i ni ymweld cysylltwch a\u0302 ni i wneud trefniadau."}, {"text_idx": "#000016", "text": "Gallwn fynd a\u0302 chasgliad trin a thrafod i ymweld a\u0302 grwpiau cymunedol. Gallwn gynnig sawl math o weithgaredd y gellir ei deilwra i ofynion grwpiau arbennig. Mae\u2019r gweithgareddau a awgrymir yn cynnwys:"}, {"text_idx": "#000017", "text": "Canfod nodweddion synhwyraidd clai, cyffwrdd, teimlo a hyd yn oed ogleuo, yn y sesiwn trin a thrafod."}, {"text_idx": "#000018", "text": "Mae gennym becyn cymorth ar-lein, sydd a\u0302 phwyslais ar ddysgu trwy wneud, ar gyfer addysgwyr sy\u2019n darparu\u2019r Cyfnod Sylfaen i blant rhwng 3 a 7 oed. Addaswyd hyn o\u2019n pecyn cymorth Dysgu fel Teulu a gynlluniwyd i gynorthwyo lleoliadau diwylliannol bach i gynnal gweithdai celf a chrefft i annog teuluoedd i ddysgu gyda\u2019i gilydd. Cynlluniwyd Pecyn Cymorth y Cyfnod Sylfaen yn wreiddiol ar gyfer addysgwyr sy\u2019n gweithio mewn amgueddfeydd ac orielau, ond gall athrawon hefyd ei ddefnyddio yn yr ystafell ddosbarth."}, {"text_idx": "#000019", "text": "O bryd i\u2019w gilydd rydyn ni\u2019n cynnal digwyddiadau arbennig yn gysylltiedig a\u0302\u2019n rhaglen arddangosfeydd. Gall y rhain gynnwys sgyrsiau gan artistiaid, sesiynau arddangos yn y crochendy, sesiynau trin a thrafod darnau celf, a mwy sy\u2019n addas i fyfyrwyr cerameg mewn addysg ar y drydedd lefel. Cysylltwch a\u0302 ni i gofrestru eich grw\u0302p ar restr bost er mwyn cael manylion am ddigwyddiadau sydd ar ddod, neu i\u2019n dilyn ar gyfryngau cymdeithasol."}, {"text_idx": "#000020", "text": "Sesiynau gan grochenwyr yn dangos eu technegau gwaith yng nghrochendy Canolfan y Celfyddydau AberystwythSgyrsiau a\u0302 gweithwyr proffesiynol ym maes cerameg, e.e. ceramegwyr / crochenwyr, curaduron, ysgrifenwyr, ac yn y blaenCynadleddau \u2013 yn cynnwys cyflwyniadau gan ymchwilwyr uwchraddedig, i drafod ac edrych ar arferion cyfoes mewn ymchwil ac wrth gynhyrchu ceramegSesiynau yn yr oriel lle ceir trin a thrafod eitemau o\u2019r storfa.Prosiectau rhyngddisgyblaethol.Gweithdai gyda grwpiau cymunedol.Gweler y dudalen Newyddion a Digwyddiadau."}, {"text_idx": "#000021", "text": "Dechreuodd y prosiect Dysgu fel Teulu yn 2008, ac fe gafodd ei gyllido\u2019n gychwynnol trwy Grant Dysgu Ysbrydoledig gan CyMAL. Dros yr 11eg mlynedd y bu\u2019n rhedeg, cawsom dros 3000 o bobl yn cymryd rhan! Bu Dysgu fel Teulu yn werthfawr iawn. Nid yn unig mae wedi ein cynorthwyo i ddatblygu rhaglen addysg fwy holistig, ond mae wedi creu cyswllt agosach a\u2019r gymuned leol sy\u2019n fuddiol i\u2019r ddwy ochr mewn sawl ffordd. Byddwn hefyd yn ystyried mynd a\u0302\u2019r rhaglen y tu allan i amgylchedd yr oriel ar gyfer grwpiau nad ydynt am ryw reswm yn gallu dod atom ni."}, {"text_idx": "#000022", "text": "Yn seiliedig ar ein profiad, rydym wedi paratoi Pecyn Cymorth Dysgu fel Teulu ar gyfer Lleoliadau Bach, sydd ar gael i\u2019w lawrlwytho ar ffurf PDF rhyngweithiol."}]